इंग्ल्यान्डले जितका लागि ३ सय ३२ रन बनाउनु पर्ने
भारतविरुद्धको दोस्रो टेस्ट जित्नका लागि इंग्ल्यान्डले आफ्नो दोस्रो इनिङ्समा थप ३ सय ३२ रन बनाउनु पर्नेछ । आइतबार तेस्रो दिनको खेल समाप्त हुँदा इंग्ल्यान्डले एक विकेट गुमाएर ६७ रन बनाएको छ ।
विशाखापटनम — भारतविरुद्धको दोस्रो टेस्ट जित्नका लागि इंग्ल्यान्डले आफ्नो दोस्रो इनिङ्समा थप ३ सय ३२ रन बनाउनु पर्नेछ । आइतबार तेस्रो दिनको खेल समाप्त हुँदा इंग्ल्यान्डले एक विकेट गुमाएर ६७ रन बनाएको छ ।जितका लागि इंग्ल्यान्डले ३ सय ९९ रनको लक्ष्य पाएको थियो । पाहुना टिमका लागि ज्याक क्रली २९ र रेहन अहमद नौ रन बनाएर खेलिरहेका छन् । आउट हुने ब्याटर बेन डकेटले २८ रन बनाए ।यस अगाडि भारतले आफ्नो दोस्रो इनिङ्समा अलआउट हुन अगाडि २ सय ५५ रन बनाएको थियो । त्यसमा शुभमन गिलले १ सय ४ रनको शतकीय इनिङ्सु खेले । 